Diari Oficial de la Generalitat Valenciana


Sumari del DOGV 6040, del 22-06-2009 (2009/7264)

RESOLUCIÓ de 12 de juny de 2009, del director general de l'Agència Valenciana d'Avaluació i Prospectiva, per la qual es concedixen els Premis de Prospectiva Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7264


Data del document
:   12-06-2009

Organisme emissor
:   Agència Valenciana d'Avaluació i Prospectiva

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 12 de juny de 2009, del director general de l'Agència Valenciana d'Avaluació i Prospectiva, per la qual es concedixen els Premis de Prospectiva Comunitat Valenciana. [2009/7264]  
Per Resolució de 27 d'octubre de 2008, del president de l'Agència Valenciana d'Avaluació i Prospectiva (DOCV núm. 5889, 10.11.2008), es va convocar la primera edició dels Premis de Prospectiva de la Comunitat Valenciana, sobre estudis de prospectiva relacionats amb l'educació, ciència, tecnologia, empresa, moviments migratoris, tendències sociològiques, economia, energia, medi ambient i altres matèries d'interés científic i social per a la Comunitat Valenciana.  
De conformitat amb la Resolució de 27 d'octubre de 2008, mencionada més amunt, especialment amb les bases establides en l'annex I d'esta, i d'acord amb la proposta efectuada pel jurat reunit per a l'estudi dels treballs presentats.  
Fent ús de la delegació del president de l'Agència Valenciana d'Avaluació i Prospectiva establida en la disposició final primera de la Resolució de 27 d'octubre de 2008, abans mencionada, resolc:  
Primer  
Concedir el Premi de Prospectiva, dotat amb 6.000 euros (sis mil euros), a José Vicente Pérez Cosín, amb DNI 98010762-K, per l'estudi «Una prospectiva de la sociedad rural valenciana».  
Segon  
Concedir el Premi de Prospectiva, dotat amb 3.000 euros (tres mil euros), a Luis Cecilio Hernández Estrada, amb DNI 73707526-B, per l'estudi «Jóvenes 2.0: El grupo de discusión online».  
Tercer  
Concedir el Premi de Prospectiva, dotat amb 1.000 euros (mil euros), a Manuel Benito Martínez Torán, amb DNI 33447151-Z, per l'estudi «Aplicación del método de escenarios en les pymes para la conceptualización de productos».  
Quart  
L'import de cada un dels premis, per una quantitat total de 10.000 euros (deu mil euros), es realitzarà amb càrrec al capítol IV del pressupost de l'exercici 2009, de l'Agència Valenciana d'Avaluació i Prospectiva.  
Quint  
A més de fer-se efectiva l'assignació econòmica corresponent, de conformitat amb les bases de la resolució mencionada, l'Agència Valenciana d'Avaluació i Prospectiva es farà càrrec de la publicació dels corresponents estudis premiats amb les condicions establides en estes.  
Sext  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de l'AVAP, en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 12 de juny de 2009.- El director general de l'Agència Valenciana d'Avaluació i Prospectiva: Juan Manuel Badenas Carpio.